1. BENDROSIOS NUOSTATOS
2. Ši Lietuvos centrinės kredito unijos korupcijos prevencijos politika (toliau – Politika) nustato pagrindinius korupcijos prevencijos ir kito nepriimtino elgesio principus ir reikalavimus bei jų laikymosi užtikrinimo gaires Lietuvos centrinėje kredito unijoje (toliau – Centrinė unija), kurių įgyvendinimas sudaro prielaidas bei sąlygas įgyvendinti aukščiausius skaidraus verslo vykdymo standartus.
3. Šios Politikos tikslas sukurti vienodą ir gerąją praktiką atitinkančią valdymo sistemą, kuri leistų užtikrinti sąžiningą ir teisingą elgesį santykiuose su Centrinės unijos klientais, objektyvių ir nešališkų sprendimų priėmimą, taip pat korupcijai bei nepriimtinam elgesiui nepalankios aplinkos formavimą, didintų pasitikėjimą Centrinės unijos veikla bei skatintų atsakingą verslą.
4. Politika parengta atsižvelgiant ir įgyvendinant tarptautinių ir nacionalinių teisės
aktų reikalavimus dėl korupcijos prevencijos ir atsakingos veiklos taikymo.
5. Politika skirta ir taikoma Centrinei unijai. Politika įgyvendinama Centrinės unijos dokumentuose nustatyta tvarka.

II. VARTOJAMOS SĄVOKOS

Šioje Politikoje vartojamos sąvokos ir santrumpos:

1. Darbuotojas – Centrinėje unijoje pagal darbo sutartį, civilinę sutartį samdomas ar kitu pagrindu dirbantis ar einantis pareigas asmuo, įskaitant Centrinės unijos valdymo bei priežiūros organų ir komitetų ar kitų kolegialių organų narius.
2. Dovana – bet kokios vertės neatlygintinai gaunamas ar duodamas daiktas, paslauga, nuolaidos ar kitokia asmeninė nauda.
3. Interesų konfliktas – situacija, kai Darbuotojas turi rinktis tarp užimamų pareigų ir (ar) pavestų funkcijų vykdymo ir privataus savo ar trečiojo asmens intereso.
4. Korupcija – darbuotojų elgesys, neatitinkantis jiems suteiktų įgaliojimų, teisės aktuose ar Centrinės unijos vidaus dokumentuose, nustatytų elgesio standartų, siekiant asmeninės ar trečiųjų asmenų naudos.

Korupcinio pobūdžio nusikalstamoms veikoms priskiriamas: kyšininkavimas, prekyba poveikiu, papirkimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas ir kitos veikos, kaip jos apibrėžtos Lietuvos Respublikos Korupcijos prevencijos įstatyme.

1. Kronizmas – draugų ir bičiulių protegavimas ir jų globa naudojantis turimomis pareigomis bei statusu.
2. Nepotizmas – savo šeimos narių, giminaičių bei kitų artimų asmenų (įskaitant ir sugyventinių, partnerių), protegavimas ir jų globa naudojantis užimamomis pareigomis bei statusu.
3. Nepriimtinas elgesys – tai veiksmai ar neveikimas, kuriais yra padaroma arba galėtų būti padaroma žala Centrinei unijai. Nepriimtinas elgesys apima tokias veikas kaip nepotizmas, kronizmas, pinigų plovimas, teroristų finansavimas, tarptautinių finansinių sankcijų nesilaikymas, neteisėta lobistinė veikla, taip pat ir kitas veikas, kurios nepriskiriamos korupcinio pobūdžio veikoms, tačiau tokie veiksmai gali sukelti žalą Centrinei unijai.
4. ĮSIPAREIGOJIMAI IR PRINCIPAI
5. Centrinė unija netoleruoja jokios šioje Politikoje ir teisės aktuose nustatytos korupcijos ar jos bet kokių formų ir / ar nepriimtino elgesio ir įsipareigoja imtis prevencinių priemonių, kad būtų užkirstas kelias korupcijai ar jos apraiškoms ir / ar nepriimtinam elgesiui Centrinėje unijoje bei kovoti su tuo.
6. Vykdant veiklą Centrinė unija laikosi visų įstatymų ir kitų Centrinei unijai taikomų teisės aktų, įskaitant korupcijos prevencijos, reikalavimų. Situacijose, kai Politika, įstatymai ar kiti teisės aktai nenustato atitinkamų elgesio normų, Centrinė unija elgiasi taip, kad jų elgesys atitiktų visuomenėje priimtinus aukščiausius patikimumo, sąžiningumo ir skaidrumo standartus.
7. Centrinės unijos narės, kredito unijos, verslo partneriai, paramos gavėjai / teikėjai, rangovai, Centrinės unijos vardu veikiantys asmenys, įskaitant konsultantus bei tarpininkus ir kiti tretieji asmenys, turintys santykių su Centrine unija veiklą taip pat turi grįsti etiško ir atsakingo verslo principais, laikytis taikytinuose teisės aktuose įtvirtintų antikorupcijos nuostatų.
8. Centrinės unijos buhalterinė apskaita turi būti tiksli, teisingai atspindėti visas ūkines operacijas ir įvykius, griežtai laikantis visų taikytinų teisės aktų ir apskaitos standartų.
9. Centrinės unijos dokumentų apskaita ir priežiūra turi būti tiksli ir teisinga, atliekama griežtai laikantis visų taikytinų teisės aktų. Centrinės unijos netoleruoja ir draudžia bet kokius veiksmus, susijusius su originalių dokumentų naikinimu, sugadinimu, iškraipymu ar kitokiu poveikiu dokumentams.
10. Centrinės unija savo veikloje vadovaujasi nulinės tolerancijos korupcijai principu. Nulinės tolerancijos korupcijai principas yra taikomas santykiuose tiek su viešu, tiek ir su privačiu sektoriumi.
11. Centrinės unijos darbuotojai turi vengti Interesų konflikto, kuris gali turėti įtakos nešališkam pareigų ir funkcijų vykdymui ar veiklos plėtrai. Centrinėje unijoje Interesų konfliktų identifikavimas ir deklaravimas vykdomas vadovaujantis Centrinės unijoje įtvirtintais principais ir galiojančiomis taisyklėmis.
12. Centrinės unijos vidaus taisyklės, reglamentuojančios tiekėjų ir paslaugų teikėjų skyrimą, yra atviros, sąžiningos ir skaidrios. Atranka grindžiama profesinių nuopelnų vertinimu. Centrinė unija taiko tiekėjų ir paslaugų teikėjų rizikos vertinimo sistemą ir atlieka patikras bei vertinimus. Ši sistema taip pat turi būti taikoma kyšininkavimo ir korupcijos rizikai, susijusiai su procese dalyvaujančiais Darbuotojais.
13. Centrinės unijos remiami ar kokiu nors būdu finansuojami partneriai, bendradarbiaudami su Centrine unija, privalo laikytis šios Politikos principų.
14. Už sutartį atsakingas Darbuotojas privalo informuoti tiekėjus ir paslaugų teikėjus ir užtikrinti Centrinės unijos teisės aktų, taikomų asmenims, kurie vykdo užduotis Centrinės unijos vardu, nebūdami įdarbinti Centrinėje unijoje, laikymąsi.
15. Centrinėje unijoje pirkimai vykdomi laikantis sąžiningumo, skaidrumo, konfidencialumo ir nešališkumo principų, atsižvelgiant į ekonominio naudingumo, Centrinės unijos veiklos tęstinumo reikalavimus, prekių kokybę ir kainą, tiekėjų patikimumą, parenkant Centrinės unijai palankiausią variantą.
16. Kai Centrinėje unijoje įgyvendinami projektai, kuriems naudojamos Europos sąjungos struktūrinių fondų lėšos, Centrinė unija turi užtikrinti efektyvų ir skaidrų tokių lėšų panaudojimą. Centrinė unija netoleruoja neskaidraus Europos sąjungos struktūrinių fondų lėšų panaudojimo nei Centrinės unijos viduje, nei, kai žinoma, kad Europos sąjungos struktūrinių fondų lėšas neskaidriai naudoja Centrinės unijos partneriai, paramos gavėjai, paslaugų teikėjai, rangovai, Centrinės unijos vardu veikiantys asmenys, įskaitant konsultantus bei tarpininkus ir kiti tretieji asmenys, turintys santykių su Centrine unija.
17. Centrinė unija priima ir / ar teikia tik tokias dovanas ir svetingumą, kurie neperžengia įprasto verslo santykių ir skaidrumo standartų. Darbuotojai gali priimti dovanas, verslo reprezentacinius pasiūlymus, dalyvauti renginiuose ir kt., tik leistinose ribose (Darbuotojai gali priimti iš narių / partnerių dovanas, kurių vertė neviršija 50 EUR, o Dovanos pinigų išraiška nėra priimamos), jei tai yra atvira, saikinga, demonstruoja aiškų verslo tikslą ir atitinka verslo santykių pobūdį.
18. Centrinėje unijoje netoleruojamas nepotizmas ir kronizmas: darbuotojai įdarbinami sąžiningai pagal aiškias taisykles, atsižvelgiant į kandidatų profesinę patirtį ir kompetenciją.
19. POLITIKOS ĮGYVENDINIMAS, PRIEŽIŪRA IR KONTROLĖ
20. Centrinės unijos vadovybė savo elgesiu formuoja Politikoje numatytą elgesio standartą, užtikrina kad jų atsakomybei priskirtose veiklos srityse veikla būtų vykdoma užtikrinant tinkamą šios Politikos nuostatų įgyvendinimą. Kiekvieno darbuotojo pareiga – kasdienis Politikos laikymasis, komunikacija ir tinkamo elgesio formavimas.
21. Korupcijos prevenciją Centrinėje unijoje vykdo Prevencijos departamentas.
Veiksmai ir priemonės, kurių už korupcijos ir / ar nepriimtino elgesio prevenciją
atsakingas Prevencijos departamentas imasi įgyvendinti korupcijos ir / ar nepriimtino elgesio prevenciją ir siekti kuo operatyviau nustatyti tokį veiksmą ar elgesį, nustatomi Centrinės unijos vidaus dokumentuose.
22. Visi Darbuotojai yra atsakingi už tai, kad kasdienėje veikloje būtų laikomasi Centrinės unijos požiūrio į kyšininkavimą, korupciją ir kitą nepriimtiną elgesį.
23. Centrinės unijos atitikties pareigūnas atsakingas už Politikos nuostatų aiškinimą, rekomendacijų dėl įgyvendinimo teikimą.
24. Siekdamas užtikrinti Politikos nuostatų įgyvendinimą, pažeidimų prevenciją, skaidrumą ir pasitikėjimą, Centrinė unija sudaro tinkamas sąlygas informuoti apie Politikos pažeidimus bei gauti reikiamą su jos vykdymu susijusią informaciją.
25. Centrinės unija užtikrina, kad visi galimi Politikos pažeidimai būtų tinkamai išnagrinėti, o juos nagrinėtų įgalioti ir kompetentingi asmenys.
26. Nustačius Politikos nuostatų neatitinkančius ar Korupcijos požymių turinčius veiksmus, nedelsiant imamasi drausminamųjų priemonių (įskaitant, bet neapsiribojant nušalinimą nuo einamų pareigų ar funkcijų vykdymo, atšaukimą iš pareigų, atleidimą iš darbo arba sutarties nutraukimą ir pan.), o identifikavus, kad Politikos pažeidimas galimai turi ir nusikalstamos veikos požymių, apie tai pranešama kompetentingoms institucijoms.
27. PRANEŠIMAI
28. Centrinė unija palaiko darbuotojus, kurie praneša apie galimus Korupcijos, Nepriimtino elgesio ir kitus šios Politikos pažeidimus. Kiekvienas Darbuotojas ar Centrinės unijos veiklos partneriai ir kiti suinteresuoti asmenys turi būti atidūs ir pranešti savo tiesioginiam vadovui arba Centrinės unijos valdymo organui ir (ar) nariui apie įtarimus ar bandymus, susijusius su kyšininkavimu ir korupcija, taip pat apie įtariamus ar faktinius šios Politikos pažeidimus. Apie bet kokius pastebėtus ar įtariamus Politikos nesilaikymo atvejus darbuotojas, Centrinės unijos veiklos partneriai ir kiti suinteresuoti asmenys gali konfidencialiai arba anonimiškai informuoti Centrinės uniją pasinaudodami el. paštu pranešeju.apsauga@lku.lt.
29. Pranešimas apie Politikos pažeidimą Centrinės unijoje yra vertinamas kaip tinkamas ir etiškas elgesys. Centrinė unija įsipareigoja saugoti darbuotojo anonimiškumą ir kitaip užtikrinti asmens ir informacijos saugumą bei imtis priemonių, kad apie Politikos pažeidimus pranešančius asmenis apsaugotų nuo bet kokių neigiamų pasekmių. Centrinės unija užtikrina visišką konfidencialumą, asmens tapatybės apsaugą, kaip tai numatyta atitinkamuose teisės aktuose.
30. BAIGIAMOSIOS NUOSTATOS
31. Politika bei jos pakeitimai yra tvirtinami Centrinės unijos valdybos.
32. Už korupcijos prevencijos ir / ar nepriimtino elgesio nustatymo, veiksmingo valdymo, arba prevencijos priemonių tvirtinimą ir jų taikymo priežiūrą pagal šią Politiką yra atsakinga Centrinės unijos valdyba.
33. Už Politikos parengimą atsakingas atitikties pareigūnas, o už Politikos įgyvendinimą Centrinėje unijoje yra atsakingas Prevencijos departamentas.
34. Centrinė unija informaciją apie Politikos įgyvendinimą paviešina tik laikantis imperatyvių teisės aktų reikalavimų ir nepažeisdamas konfidencialumo nuostatų bei asmens duomenų teisinės apsaugos reikalavimų.
35. Politika skelbiama viešai Centrinės unijos interneto svetainėje www.lcku.lt.

Darbuotojai su BAIGIAMOSIOS NUOSTATOS